《泊江城下》
宋代·董嗣杲

雪后抵江城，江云转凝冱。
我舟舣沙浅，煮酒御沉雾。
少年缪误多，今缪亦如故。
流年无药挽，如水必东注。
失笑白司马，曾与商妇遇。
空亭自水际，知机有飞鹭。
怀想何能已，坐见暝色赴。
襆被且入郛，衰颜更迟暮。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。